Արամ Հարությունյան

Անվան այլ կիրառումների համար տե՛ս՝ Արամ Հարությունյան (այլ կիրառումներ)Արամ Խաչիկի Հարությունյան (մականունը՝ Բուլկի Արամ (հուլիսի 20, 1967(1967-07-20), Եղվարդ, Հայաստան), Հայաստանի պետական և քաղաքական գործիչ, 6-րդ գումարման Հայաստանի Ազգային ժողովի պատգամավոր։ Հետախուզվում է առանձնապես խոշոր չափերով կաշառք ստանալու մեղադրանքով։


== Կրթություն ==
1985-1992 թվականներ - սովորել և ավարտել է Երևանի Ճարտարապետաշինարարական ինստիտուտը։


== Աշխատանքային գործունեություն ==
1984-1985 թթ. - Նաիրիի ճանապարհաշինարարական տեղամասի բանվոր։
1985-1987 թթ. - ծառայել է խորհրդային բանակում։
1988-1992 թթ. - «Նաիրի» ագրոֆիրմայի ԼԿԵՄ կոմիտեի քարտուղար։
1992-1994 թթ. - ՌԴ-ում զբաղվել է առևտրային գործունեությամբ
1994-1996 թթ. - «Հայինկոմսպասարկում» պետական ձեռնարկության տնօրեն։
1996-1999 թթ. - «Հայպտուղարտ» պետական ձեռնարկության տնօրեն


== Քաղաքական գործունեությունը ==
1999-2003 թթ. - Հայաստանի Ազգային ժողովի պատգամավոր (թիվ 56 ընտրատարածք), ԱԺ սոցիալական, առողջապահության և բնության պահպանության հարցերի մշտական հանձնաժողովի անդամ։
2003 թ. մայիսի 25-ին ընտրվել է ՀՀ Ազգային ժողովի պատգամավոր (թիվ 44 ընտրատարածք), ԱԺ ֆինանսավարկային, բյուջետային և տնտեսական հարցերի մշտական հանձնաժողովի անդամ։ ՕԵԿ խմբակցության անդամ։
2004-2007 թթ. - Հայաստանի քաղաքաշինության նախարար։
2007 թ. հունիսի 7-ին ՀՀ Նախագահի հրամանագրով նշանակվել է ՀՀ բնապահպանության նախարարի պաշտոնում։
2008 թ. ապրիլի 21-ին վերանշանակվել է ՀՀ բնապահպանության նախարարի պաշտոնում։
2012 թ. հունիսի 16-ին ՀՀ Նախագահի հրամանագրով վերանշանակվել է ՀՀ բնապահպանության նախարարի պաշտոնում։
2013 թ. մայիսի 8-ին ՀՀ Նախագահի հրամանագրով վերանշանակվել է ՀՀ բնապահպանության նախարարի պաշտոնում՝ պաշտոնավարելով մինչև 2014 թ. ապրիլի 30-ը
2014 թ. մայիսի 8-ին Հայաստանի կառավարության որոշմամբ նշանակվել է Հայաստանի Կոտայքի մարզպետ։
1999-2006 թթ. հանդիսացել է «Օրինաց երկիր» կուսակցության անդամ։
2006 թվականից՝ Հայաստանի Հանրապետական կուսակցության անդամ, ՀՀԿ խորհրդի անդամ։
2015 թ. ապրիլի 2-ին Հայաստանի կառավարության որոշմամբ ազատվել է ՀՀ Կոտայքի մարզպետի պաշտոնից՝ այլ աշխատանքի անցնելու կապակցությամբ։
2015 թ. ապրիլի 2-ին ՀՀ վարչապետի որոշմամբ նշանակվել է Հայաստանի գյուղատնտեսության նախարարության ջրային տնտեսության պետական կոմիտեի նախագահ։


== Քրեական Հետապնդում ==
Արամ Հարությունյանը հանդիսանում է մեղադրյալ պաշտոնատար անձի կողմից առանձնապես խոշոր չափերով կաշառք ստանալու քրեական գործի շրջանակներում։ Համաձայն Հայաստանի Հատուկ Քննչական Ծառայության, Հարությունյանը, ով 2007 թվականից զբաղեցրել է Հայաստանի բնապահպանության նախարարի պաշտոնը, գործարար Սիլվա Համբարձումյանից պահանջել և ստացել է 14 մլն դոլար կաշառք հանքերևակումների ուսումնասիրության 10 լիցենզիաներ տրամադրելու գործընթացն իրականացնելու, ուսումնասիրության ժամկետները երկարացնելու և հանքերի շահագործման թույլտվություն ստանալու հարցը Համբարձումյանի օգտին լուծելու համար։ Հարությունյանը, ով գտնվում է հետախուզման մեջ և նրան կալանավորելու որոշում է կայացվել, չի ընդունում իրեն առաջադրված մեղադրանքը։


== Պարգևներ ==
Անանիա Շիրակացու մեդալ,
Հայաստանի վարչապետի հուշամեդալ,
Հայաստանի ոստիկանության «Համագործակցության ամրապնդման համար» մեդալ,
«Սյունյաց արծիվներ» ՀԿ ոսկե մեդալ,
Լավագույն զինվորական ծառայության 2-րդ աստիճանի մեդալվ,
«Մայրական երախտագիտություն» մեդալ,
«ՀՀ զինված ուժերի 20 տարի» հոբելյանական մեդալ,
ՀՀ զինված ուժերի «Զինանշան» հուշամեդալ։Ամուսնացած է, ունի երեք երեխա։


== Ծանոթագրություններ ==